Sisäministeriö aikoo selvittää, pitääkö terrorismilain­säädäntöä kiristää: Supon ja syyttäjän erimielisyydet eivät yllättäneet ministeriötä

”Alamme heti vuodenvaihteen jälkeen selvittämään terrorismirikos­lainsäädännön toimivuutta”, sisäministeriön kansallisen turvallisuuden yksikön johtaja Petri Knape sanoo.

Sisäministeriön kansallisen turvallisuuden yksikkö alkaa osaltaan selvittää terrorismin tutkinnan mahdollisia karikkoja ja terrorismilainsäädännön kiristämistä. Taustalla on huoli siitä, että terrorismitapauksia tutkitaan Suomessa heikosti ja että terrorismilainsäädäntö on liian löysä.